CELEX: C2007/297/38
Language: da
Date: 2007-12-08 00:00:00
Title: Sag C-430/07: Anmodning om præjudiciel afgørelse indgivet af Raad van State (Nederlandene) den 17 september 2007 — Exportslachterij J. Gosschalk & Zoon BV mod Minister van Landbouw, Natuur en Voedselkwaliteit

8.12.2007   
            
            
               DA
            
            
               Den Europæiske Unions Tidende
            
            
               C 297/23
            
         Anmodning om præjudiciel afgørelse indgivet af Raad van State (Nederlandene) den 17 september 2007 — Exportslachterij J. Gosschalk & Zoon BV mod Minister van Landbouw, Natuur en Voedselkwaliteit
   (Sag C-430/07)
   (2007/C 297/38)
   Processprog: nederlandsk
   Den forelæggende ret
   Raad van State
   Parter i hovedsagen
   
      Sagsøger: Exportslachterij J. Gosschalk & Zoon BV
   
      Sagsøgt: Minister van Landbouw, Natuur en Voedselkwaliteit
   Præjudicielle spørgsmål
   
               1)
            
            
               Skal BSE-test, som var obligatoriske fra den 1. januar 2001 ifølge eksportbekendtgørelsen for fersk kød og kødprodukter af 1985 (Stcrt. 2001, nr. 218), der blev vedtaget til gennemførelse af artikel 1, stk. 1, i beslutning 2000/764/EF om BSE-test af kvæg og om ændring af beslutning 98/272/EF om epidemiologisk overvågning for overførbare spongiforme encephalopatier (1), anses for test i den forstand, hvori dette udtryk er anvendt i artikel 2, stk. 1, i forordning nr. 2777/2000 om ekstraordinære støtteforanstaltninger for oksekødsmarkedet (2)?
            
         
               2)
            
            
               Skal i bekræftende fald artikel 2, stk. 1, i forordning nr. 2777/2000 anses for en intervention til regulering af markedet for oksekød (støtte af markedet) i den forstand, hvori dette udtryk er anvendt i artikel 1, st. 2, litra b), i forordning nr. 1258/1999 om finansiering af den fælles landbrugspolitik (3) eller for en specifik veterinærforanstaltning i bestemmelsens litra d)'s forstand, eller henhører den under begge foranstaltninger?
            
         
               3)
            
            
               Hvis der (også) er tale om en foranstaltning til støtte af markedet, medfører dommen af 30. september 2003 i sag C-239/01 (4) da, at de udførte test udelukkende skal finansieres af Fællesskabet, og at artikel 2, stk. 2, i forordning nr. 2777/2000 derfor er ugyldig, da den er i modstrid med forordning nr. 1254/1999 (5), for så vidt den bestemmer, at Fællesskabet kun finansierer en del af omkostningerne til BSE-test?
            
         
               4)
            
            
               Hvis artikel 2, stk. 2, i forordning nr. 2777/2000 er gyldig, er denne forordning da til hinder for, at medlemsstaterne overvælter udgifterne til udførelse af BSE-test på markedsdeltageren?
            
         
               5)
            
            
               Skal artikel 5, stk. 4, sidste afsnit, i direktiv 85/73/EØF om finansiering af veterinærundersøgelse- og kontrol (6) i den forstand, hvori disse udtryk er anvendt i direktiv 89/662/EØF (7), 90/425/EØF (8), 90/675/EØF (9) og 91/496/EØF (10), som ændret og kodificeret ved direktiv 96/43/EF (11), fortolkes således, at direktivet ikke er til hinder for, at en medlemsstat opkræver udgifterne til de udførte BSE-test? I bekræftende fald, hvilke krav skal en afgift for udførte BSE-test da opfylde?
            
         
      (1)  Kommissionens beslutning 2000/764/EF af 29.11.2000, EFT L 305, s. 35.
   
      (2)  Kommissionens forordning nr. 2777/2000 af 18.12.2000, EFT L 321, s. 47.
   
      (3)  Rådets forordning nr. 1258/1999 af 17.5.1999, EFT L 160, s. 103.
   
      (4)  Tyskland mod Kommissionen, Sml. I, s.10333.
   
      (5)  Rådets forordning nr. 1254/1999 af 17.5.1999 om den fælles markedsordning for mælk og mejeriprodukter, EFT L 160, s. 21.
   
      (6)  Rådets direktiv af 29.1.1985 om finansiering af sundhedsmæssig undersøgelse og kontrol af fersk kød og fjerkrækød, EFT L 32, s. 14.
   
      (7)  Rådets direktiv 89/662/EØF af 11.12.1989 om veterinærkontrol i samhandelen i Fællesskabet med henblik på gennemførelse af det indre marked, EFT L 395, s. 13.
   
      (8)  Rådets direktiv 90/425/EØF af 26.6.1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked, EFT L 224, s. 29.
   
      (9)  Rådets direktiv 90/675/EØF af 10.12.1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet, EFT L 373, s. 1.
   
      (10)  Rådets direktiv 91/496/EØF af 15.7.1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF, EFT L 268, s. 56.
   
      (11)  Rådets direktiv af 26.6.1996 om ændring og kodifikation af direktiv 85/73/EØF med henblik på finansiering af veterinærundersøgelse og -kontrol af levende dyr og visse animalske produkter og om ændring af direktiv 90/675/EØF og 91/496/EØF, EFT L 162, s. 1.